૨૦ વર્ષીય મહીન્દરપાલસિંહ નાનકાના સાહેબ ખાતેથી આવે છે અને તેનું કહેવું છે કે તેને પાકિસ્તાનના સમગ્ર શીખ સમુદાયનું પ્રતિનિધિત્વ કરવા બદલ ગર્વ થાય છે. તેને એ વાતની ખુશી છે કે તે પાકિસ્તાની ક્રિકેટ એકેડેમીમાં સ્થાન મેળવવામાં સફળ રહ્યો છે. આ અંગે સોશિયલ મીડિયામાં એક વીડિયો પણ વાયરલ થઈ રહ્યો છે, જેમાં તેણે રાષ્ટ્રીય ટીમ તરફથી રમવા અને દેશ માટે મહત્ત્વપૂર્ણ ભૂમિકા નિભાવવાની ઇચ્છા વ્યક્ત કરી છે. સાથે જ તેણે પોતાના કોચ તેમજ પીસીબીના ચેરમેનનો આભાર માન્યો છે.